Kort fortalt: et ideelt sted at bo hvis man besøger Sevilla. Det ligger lige i smørklatten mellem Triana og Katedralen/paladset. På gå ben kan man komme rundt til alt. I området ligger også et hav af lækre restauranter.
Vi var 5 på tur til Sevilla, og vi boede i denne penthouse. Der var skinnende rent, og vi fik den varmeste velkomst af en af Amandas veninder da vi kom. Vi fik utroligt mange tips, så vi havde en følelse af at vi vidste hvor da lokale ville gå hen og kunne opleve Sevilla så autentisk som muligt.
Kommunikationen med Amanda var upåklagelig. Vi skrev over WhatsApp og hun svarede hurtigt på alle mine forespørgsler. Eksempelvis skulle have en ekstra dyne. Jeg skrev om aftenen da jeg skulle sove, og næste dag havde hun været forbi med en splinterny dyne. Helt perfekt!
Der er en lækker tagterrasse. Vi var dog altid så sent hjemme at der ikke var helt varmt nok ude (vi var der i februar måned).
Området vi boede i var på samme tid helt roligt, vi hørte ingenting om natten, og tæt på alting. 5-10 min så var man ved katedralen eller Triana. Lidt længere gåtur så er man ved tobaksfabrikken, Alfonso Hotel og svampe.
Der var gigantisk udvalg af lækre restauranter i området. Det er dejligt når man kan spise en hel middag til 5 personer for 500kr (der blev ikke sparet på hverken mad eller drikke).
Et lille tip hvis man skal bo her om vinteren: tag hjemmesko med. Det kan godt være lidt koldt for fødderne når der ikke er blevet varmet op.
Nårh jo, lige en ekstra ting. Wifi virker upåklageligt. Det er utroligt hvor meget det betyder.
Så alt i alt kan jeg på det varmeste anbefale dette sted.